|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| AB „Krekenavos agrofirma“  Mantvilonių k.,  LT-57346 Kėdainių r.  Kauno regiono aplinkos apsaugos departamentui | |  |  |  |  | | --- | --- | --- | --- | |  | 2017-05-30 | Nr. | Nr. (28.1)-A4-5594 | | Į Į |  |  | Nr. | |  | | | | |
| **DĖL sprendimo IŠDUOTI AB „KREKENAVOS AFROFIRMA“ TIPK leidimą** | |

|  |
| --- |
| Aplinkos apsaugos agentūra (toliau – Agentūra), vadovaudamasi Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ (toliau – TIPK taisyklės) 98 punktu, priima sprendimą išduoti AB „Krekenavos agrofirma“, vykdančiai Mantvilonių k., Kėdainių r., Taršos integruotos prevencijos ir kontrolės leidimą Nr. T-K.6-18/2017 (toliau – TIPK leidimas).  Leidimo išdavimo pagrindas – įmonių reorganizavimas, kurio metu AB „Krekenavos mėsa“ baigė veiklą ir AB „Krekenavos agrofirma“ perėmė visas AB „Krekenavos mėsa“ teises ir pareigas.  TIPK leidimas išduotas pagal 2017-01-30 prašymu Nr. JKZ 17-04 gautą ir, atsižvelgiant į Agentūros 2017-03-21 raštu Nr. (28.1)-A4-2950 pateiktas pastabas, patikslintą paraišką TIPK leidimui gauti (toliau – Paraiška).  Visuomenė apie gautą Paraišką buvo informuota 2017-02-10 laikraštyje „Lietuvos žinios“ bei Agentūros tinklalapyje. Pastabų Paraiškai ir pasiūlymų TIPK leidimo reikalavimams parengti iš vietos savivaldos institucijos ir iš suinteresuotos visuomenės negauta.  Paraiška 2017-03-06 raštu Nr. 2.2-1193(16.8.13.2.11) suderinta su Nacionalinio visuomenės sveikatos centro prie Sveikatos apsaugos ministerijos Kauno departamentu.  Agentūra paraišką priėmė 2017-05-03 raštu Nr. (28.1)-A4-4654  Sprendimas išduoti TIPK leidimą pagrįstas tuo, kad Paraiška leidimui gauti po pataisymų atitiko TIPK taisyklių nuostatas, Poveikio aplinkai vertinimo aspektus bei kitus Lietuvos Respublikos teisės aktus.  Išduotam TIPK leidimui suteiktas numeris T-K.6-18/2017 pagal Agentūros TIPK leidimų numeracijos tvarką.  Informacija, susijusi su TIPK leidimo išdavimu, yra pridėta prie Paraiškos leidimui gauti ir laikoma Agentūroje Vilniuje, Juozapavičiaus g. 9.  Šis sprendimas gali būti skundžiamas Vyriausiajai administracinių ginčų komisijai (Vilniaus g. 27, LT-01402 Vilnius) Lietuvos Respublikos administracinių ginčų komisijų įstatymo nustatyta tvarka arba Vilniaus apygardos administraciniam teismui (Žygimantų g. 2, LT-01102 Vilnius) per vieną mėnesį nuo jo įteikimo dienos Lietuvos Respublikos administracinių bylų teisenos įstatymo nustatyta tvarka.  PRIDEDAMA. AB „Krekenavos agrofirma“ TIPK leidimas be priedų 35 lapai (priedai el. laikmenoje). TIPK leidimas teikiamas I-ajam ir II-ajam adresatui. |

|  |  |
| --- | --- |
| Direktorius | Robertas Marteckas |

|  |
| --- |
| D. Bernotienė, tel. 8 706 68039, el. p. danguole.bernotiene@aaa.am.lt |